ai4bharat/Pralekha huggingface dataset:
రైల్వే మంత్రిత్వ శాఖ
నాన్ టెక్నికల్ పాపులర్ విభాగాలలోని అభ్యర్థుల సమస్యల పరిష్కారానికి రైల్వే కమిటీ
నాన్ టెక్నికల్ పాపులర్ కేటగిరీల  కోసం 2వ దశ కంప్యూటర్ ఆధారిత పరీక్ష  కు పే లెవెల్ వారీగా 20 రెట్లు ప్రత్యేక అభ్యర్థులను షార్ట్లిస్ట్ చేస్తారు.
అన్ని పే స్థాయిలలో సవరించిన ఫలితాలను 2022 ఏప్రిల్ మొదటి వారంలో వెల్లడిస్తారు.
ఆర్ ఆర్ సి-01 , మొదటి దశ పరీక్షను నిర్వహించనున్నారు.
రైల్వే మంత్రిత్వశాఖ ఇఆర్ బి-1/2022/23/06 తేదీ 26-01-2022 ప్రకారం సిఇఎన్ 01/2019  అలాగే సిఇఎన్ ఆర్ ఆర్సి 01/2019  అభ్యర్థుల సమస్యల ను పరిశీలించేందుకు ఒక కమిటిని నియమించింది. దీని ప్రకారం ఈ కింద తెలిపిన విధంగా నిర్ణయాలు తీసుకున్నారు.
● పేలెవల్ వారిగా రెండోదశ కంప్యూటర్ ఆధారిత పరీక్ష సిఇఎన్ 01-2019 (నాన్ టెక్నికల్ పాపులర్ కేటగిరీ కోసం 20 రెట్లు ప్రత్యేక అభ్యర్థులను షార్ట్ లిస్ట్ చేస్తారు.
● అర్హత సాధించినట్టు ఇప్పటికే ప్రకటింపబడిన అభ్యర్థులు , అర్హులుగానే ఉంటారు.
● షార్ట్ లిస్ట్ కానున్న అదనపు అభ్యర్థుల వివరాలను పే లెవల్ వారీగా నోటిఫై చేయడం జరుగుతుంది.
● ఆర్ ఆర్ బి వారీగా 2వ దశ సిబిటిలో ప్రతి పే స్థాయికి ఒక ఆర్ ఆర్ బి కి చెందిన అభ్యర్థులందరికి ఒకే షిఫ్ట్లో పరీక్షకు అవకాశం కల్పిస్తారు.ఇది నార్మలైజేషన్ ను తొలగిస్తుంది. సామర్థ్య పరిమితులు లేదా ఇతర కారణాల వల్ల ఒకే షిఫ్ట్ సాధ్యం కాని చోట, పర్సంటైల్ ఆధారిత నార్మలైజేషన్ ను చేపడతారు.
● సిఇఎన్ ఆర్ ఆర్ సి -01/2019  ఒకే పరీక్షగా ఉంటుంది. రెండో దశ సిబిటి ఉండదు.
● ఆర్ ఆర్ సి వారీగా సిబిటి ని లెవల్ -1కి నిర్వహిస్తారు. అలాగే గరిష్ఠ స్థాయిలో అందుబాటులో ఉన్న సామర్ధ్యాన్ని వినియోగించనున్నారు. ప్రతి ఆర్ ఆర్సి విషయంలో పరీక్ష షిఫ్ట్లను గణనీయంగా తగ్గించేందుకు , పరీక్ష ప్రక్రియను వేగవంతం చేసేందుకు దీనిని చేపడతారు.
● పర్సెంటైల్ ఆధారిత నార్మలైజేషన్, ఇది అత్యంత సులువైనది, దీనిని అర్థం చేసుకోవడం సులభం, ఒక షిఫ్ట్ కంటే ఎక్కువ ఉన్న సందర్భంలో దీనిని ఉపయోగిస్తారు.
● ఇండియన్ రైల్వే మెడికల్ మాన్యువల్  ప్రకారం నిర్దేశించిన వైద్య ప్రమాణాలను లెవల్ -1 స్థాయిలోని వివిధ పోస్టులకు అనుసరిస్తారు.
● ఆర్థికంగా బలహీన వర్గాలకు  కింద దరఖాస్తు చేసుకున్న అభ్యర్థుల విషయంలో అందుబాటులో ఉన్న ఏదైనా ఆదాయ, ఆస్తి సర్టిఫికేట్ను చెల్లుబాటు అయ్యేదిగా పరిగణిస్తారు.
సిఇఎన్ 01/2019 ,సిఇఎన్ ఆర్ ఆర్ సి-01/2019  షెడ్యూలు 
● అన్ని పే స్థాయిలలో సవరించిన ఫలితాలను 2022 ఏప్రిల్ మొదటివారంలో విడుదల చేస్తారు.
● పేలెవల్ 6 కి సంబంధించి రెండో దశ సిబిటి మే 2022 న జరుగుతుంది.
● ఇతర పే స్థాయిలకు సంబంధించి రెండో దశ సిబిటిని తగినంత సమయం ఇచ్చిన తర్వాత నిర్వహిస్తారు.
● 2వ దశ సిబిటి తదితరాలను తొలగించడం వలన లెవెల్-1 కోసం సిబిటిని నిర్వహించడానికి ప్రత్యేక షరతులతో సవరించబడిన విధానాన్ని అనుసరించాలని నిర్ణయించారు.
● ప్రతి షిఫ్ట్ కి గల అవసరాలలో గణనీయమైన పెరుగుదలతో లెవెల్-1 కోసం సిబిటిని నిర్వహించడానికి అదనపు మౌలిక సదుపాయాలు , లాజిస్టిక్లను సమీకరిస్తారు. లెవెల్-1 కోసం సిబిటిని వీలైనంత త్వరగా నిర్వహించేందుకు ఎగ్జామ్ కండక్టింగ్ ఏజెన్సీ ని సిద్దంగా ఉంచుతారు.
● దీనితో లెవల్ -1 సిబిటిని జూలై 22 తర్వాత నిర్వహించాలని తాత్కాలికంగా నిర్ణయించారు.
ప్రధాన మంత్రి కార్యాలయం
ఈ నెల 23న పశ్చిమ బంగాల్ ను, అసమ్ ను సందర్శించనున్న ప్రధాన మంత్రి
నేతాజీ సుభాష్ చంద్ర బోస్ 125వ జయంతి సంవత్సరాన్ని స్మరించుకోవడానికి కోల్కాతా లో జరిగే ‘పరాక్రమ్ దివస్’ ఉత్సవాల ను ఉద్దేశించి ప్రసంగించనున్న ప్రధాన మంత్రి
అసమ్ లోని శివసాగర్ లో ఒక లక్ష కు పైగా భూమి పట్టాల ను కూడా ప్రధాన మంత్రి పంపిణీ చేస్తారు
నేతాజీ సుభాష్ చంద్ర బోస్ 125వ జయంతి సంవత్సరాన్ని స్మరించుకోవడానికి ఈ నెల 23 న కోల్కాతా లో నిర్వహించే ‘పరాక్రమ్ దివస్’ ఉత్సవాల ను ఉద్దేశించి ప్రధాన మంత్రి శ్రీ నరేంద్ర మోదీ ప్రసంగించనున్నారు. ప్రధాన మంత్రి 1.06 లక్షల భూమి పట్టాలు/ కేటాయింపు ధ్రువ పత్రాల ను పంపిణీ చేయడానికి అసమ్ లోని శివసాగర్ జిల్లా లో జెరెంగా పథర్ ను కూడా సందర్శిస్తారు
పశ్చిమ బంగాల్ లో ప్రధాన మంత్రి
కోల్కాతా లోని విక్టోరియా స్మృతి చిహ్నం వద్ద నిర్వహించే ‘పరాక్రమ్ దివస్’ ప్రారంభ కార్యక్రమానికి ప్రధాన మంత్రి అధ్యక్షత వహిస్తారు. నేతాజీ సుభాష్ చంద్ర బోస్ అజేయ స్ఫూర్తి ని, దేశ ప్రజల కు ఆయన చేసిన స్వార్ధ రహిత సేవల ను గుర్తుకు తెచ్చి, సమ్మానించడానికి ఆయన పుట్టిన రోజైన జనవరి 23వ తేదీని ప్రతి సంవత్సరం ‘పరాక్రమ్ దివస్’ గా జరపాలని భారత ప్రభుత్వం నిర్ణయించింది. ప్రతికూల పరిస్థితుల లో సైతం నేతాజీ ఎలా నిబ్బరం గా వ్యవహరించారో ఆ స్ఫూర్తి ని దేశ ప్రజల లో, ప్రత్యేకించి యువత లో, నింపేటందుకు, దేశభక్తి తాలూకు శ్రద్ధ ను వారిలో ప్రోది చేసేందుకు ఈ కార్యక్రమం చేపట్టాలని ఉద్దేశించడం జరిగింది.
నేతాజీ కి సంబంధించిన ఒక శాశ్వత ప్రదర్శన ను, ఒక ప్రొజెక్షన్ మ్యాపింగ్ షో ను ఈ సందర్భం లో మొదలుపెడతారు. ఒక స్మారక నాణేన్ని, తపాలా బిళ్ళ ను కూడా ప్రధాన మంత్రి విడుదల చేయనున్నారు. నేతాజీ ఇతివృత్తం గా ‘‘అమ్రా నూతొన్ జొబొనెరి దూత్’’ పేరు తో రూపొందించిన ఒక సాంస్కృతిక కార్యక్రమాన్ని కూడా ప్రదర్శించడం జరుగుతుంది.
ఈ కార్యక్రమం కంటే ముందు, ప్రధాన మంత్రి కోల్కాతా లోని జాతీయ గ్రంథాలయానికి వెళ్తారు. అక్కడ ‘‘రి-విజిటింగ్ ద లెగసీ ఆఫ్ నేతాజీ సుభాష్ ఇన్ ద ట్వంటీఫస్ట్ సెంచరి’’ విషయం పై ఒక అంతర్జాతీయ సమావేశాన్ని, కళాకారుల శిబిరాన్ని కూడా ఏర్పాటు చేయడం జరుగుతున్నది. సమావేశం లో పాలుపంచుకొనే వారి తోను, కళాకారుల తోను ప్రధాన మంత్రి మాట్లాడుతారు.
అసమ్ లో ప్రధాన మంత్రి
ఆ రోజు ఇంతకంటే ముందుగా, ప్రధాన మంత్రి అసమ్ లోని శివసాగర్ లో 1.06 లక్షల భూమి పట్టాలను/ కేటాయింపు ధ్రువ పత్రాల ను పంపిణీ చేస్తారు. రాష్ట్రం లో స్వదేశీ ప్రజల భూమి హక్కుల ను పరిరక్షించవలసిన తక్షణ అవసరాన్ని లెక్కలోకి తీసుకొని అసమ్ ప్రభుత్వం ఒక నూతన సంపూర్ణ భూమి విధానాన్ని తీసుకు వచ్చింది. అసమ్ కు చెందిన స్థానికుల కు పట్టాల కేటాయింపు ధ్రువ పత్రాల ను జారీ చేయడానికి వారిలో భద్రత భావన ను నింపడానికి పెద్ద పీట ను వేయడమైంది. అసమ్ లో భూమి లేని కుటుంబాలు 2016వ సంవత్సరం లో 5.75 లక్షలు గా ఉన్నాయి. ప్రస్తుత ప్రభుత్వం 2016 మే నెల నుంచి 2.28 లక్షల భూమి పట్టాలను/ కేటాయింపు ధ్రువ పత్రాల ను వితరణ చేసింది. ఈ నెల 23న జరపాలని తలపెట్టిన కార్యక్రమం ఈ ప్రక్రియ లో తరువాతి అడుగు ను సూచిస్తున్నది.
హోం మంత్రిత్వ శాఖ
తిరువళ్లువర్ దినోత్సవం సందర్భంగా ప్రజలకు హృదయపూర్వక శుభాకాంక్షలు తెలిపిన కేంద్ర హోం మంత్రి శ్రీ అమిత్ షా
తిరువళ్లువర్ బోధించిన జ్ఞానం, జీవిత పాఠాలు శతాబ్దాలుగా ధర్మబద్ధమైన జీవితానికి మార్గనిర్దేశం చేశాయన్న అమిత్ షా
తిరువళ్లువర్ దినోత్సవం, ఆయన రచనలు చదవాలనే ఆసక్తిని దేశవ్యాప్తంగా యువతలో రగిలించాలని ఆకాంక్షించిన శ్రీ అమిత్ షా
తిరువళ్లువర్ దినోత్సవం సందర్భంగా, కేంద్ర హోం మంత్రి శ్రీ అమిత్ షా ప్రజలకు హృదయపూర్వక శుభాకాంక్షలు తెలిపారు. తిరువళ్లువర్ బోధించిన జ్ఞానం, జీవిత పాఠాలు శతాబ్దాలుగా ధర్మబద్ధమైన జీవితానికి మార్గనిర్దేశం చేశాయని శ్రీ అమిత్ షా తన ట్వీట్లో పేర్కొన్నారు.
ఆయన రచనలు చదవాలనే ఆసక్తిని దేశవ్యాప్తంగా యువతలో తిరువళ్లువర్ దినోత్సవం రగిలించాలని అమిత్ షా ఆకాంక్షించారు.
ప్రధాన మంత్రి కార్యాలయం
ఐఎఫ్ఎస్ డే సందర్భం లో ఇండియన్ ఫారిన్ సర్వీస్ అధికారులకు శుభాకాంక్షలు తెలిపిన ప్రధాన మంత్రి
ఐఎఫ్ఎస్ డే సందర్భం లో ఇండియన్ ఫారిన్ సర్వీస్ అధికారుల కు ప్రధాన మంత్రి శ్రీ నరేంద్ర మోదీ శుభాకాంక్షలు తెలిపారు.
‘‘ఐఎఫ్ఎస్ డే నాడు ఇండియన్ ఫారిన్ సర్వీస్ అధికారులందరికీ ఇవే నా శుభాకాంక్షలు. దేశ ప్రజలకు సేవలు అందించడంలో, ప్రపంచవ్యాప్తంగా దేశ హితాన్ని వర్ధిల్లజేయడం లో వారి పాత్ర ప్రశంసనీయం. వందే భారత్ మిషన్ సందర్భం లో, అలాగే మన దేశ పౌరులకు, ఇతర దేశాలకు కొవిడ్ సంబంధిత సహాయాన్ని అందించడం లో వారు చేసిన కృషి గుర్తుంచుకోదగ్గదిగా ఉంది’’ అని ఒక ట్వీట్ లో ప్రధాన మంత్రి పేర్కొన్నారు.
ఉక్కు మంత్రిత్వ శాఖ
"ఆత్మ నిర్భర్ భారత్ : గృహ నిర్మాణం, భవన నిర్మాణం, వైమానిక రంగాల్లో ఉక్కు వాడకాన్ని ప్రోత్సహించడం" అనే అంశంపై వెబినార్ నిర్వహించనున్న : ఉక్కు మంత్రిత్వ శాఖ
భారత పరిశ్రమల సమాఖ్య సహకారంతో గృహ నిర్మాణం, పట్టణ వ్యవహారాలూ, పౌర విమానయాన మంత్రిత్వ శాఖలతో కలిసి ఉక్కు మంత్రిత్వ శాఖ  2020 ఆగష్టు, 18వ తేదీన 'ఆత్మ నిర్భర్ భారత్ : గృహ నిర్మాణం, భవన నిర్మాణం, వైమానిక రంగాల్లో ఉక్కు వాడకాన్ని ప్రోత్సహించడం" అనే అంశంపై వెబినార్ నిర్వహించనుంది. నిర్మాణ, మౌలిక సదుపాయాల అభివృద్ధి రంగాలలో ఉక్కు వాడకంపై వెబినార్ అవగాహన పెంచడంతో పాటు, ఉక్కు - వినియోగ ఆధారిత నిర్మాణాలను ప్రోత్సహించడానికి వీలుగా వినియోగదారులు మరియు సరఫరాదారుల మధ్య అంతరాన్ని తగ్గించడానికి దోహదం చేస్తుంది. ఈ కార్యక్రమానికి పెట్రోలియం, సహజవాయువు, ఉక్కు శాఖల మంత్రి శ్రీ ధర్మేంద్ర ప్రధాన్ ముఖ్యఅతిథిగా హాజరుకానున్నారు. కేంద్ర గృహ నిర్మాణం, పట్టణ వ్యవహారాలూ, పౌర విమానయాన శాఖల సహాయ మంత్రి  మరియు వాణిజ్య మరియు పరిశ్రమల శాఖ సహాయ మంత్రి శ్రీ హర్దీప్ సింగ్ పూరి గౌరవ అతిథిగా పాల్గొంటారు. ఉక్కుశాఖ సహాయ మంత్రి శ్రీ ఫగ్గన్ సింగ్ కులస్తే కూడా ప్రారంభ సమావేశంలో పాల్గొంటారు.
భవన నిర్మాణం, గృహ నిర్మాణం, విమానాశ్రయ ప్రాజెక్టులలో ఉక్కు వినియోగ ఆధారిత డిజైన్లు మరియు నిర్మాణాలను ప్రోత్సహించడంలో వినియోగదారుల దృక్పథం పై వెబినార్ దృష్టి సారించనుంది. ప్రస్తుత డిమాండ్ను తీర్చడంలో భారతీయ ఇనుము మరియు ఉక్కు పరిశ్రమ సామర్థ్యాల గురించి ఉక్కు ఉత్పత్తిదారుల దృక్పథం, భవిష్యత్ విస్తరణ ప్రణాళికలు, తయారీతో పాటు కొత్త ఉత్పత్తులను అభివృద్ధి చేయడానికి అవసరమైన ఆర్ అండ్ డి సామర్థ్యాల గురించి కూడా ఈ సందర్భంగా చర్చించనున్నారు.
ఏ దేశమైనా, వేగవంతంగా, స్థిరమైన అభివృద్ధి చెందాలంటే ఉక్కు వినియోగం అనేది ఒక ఆచరణీయ పరిష్కార మార్గం. ఉక్కు వాడకం భారీగా ఉంటే, అది ఆ దేశ అధిక వృద్ధిని, ముఖ్యంగా భవన నిర్మాణం, మౌలిక సదుపాయాల అభివృద్ధి వంటి వృద్ధికి దోహదపడే రంగాలలో అభివృద్ధిని సూచిస్తుంది. భారతదేశం యొక్క తలసరి ఉక్కు వినియోగం 74.1 కిలోలు కాగా, ఇది ప్రపంచ సగటు  లో మూడింట ఒక వంతుగా ఉంది. రాబోయే ఐదేళ్లలో మౌలిక సదుపాయాల కల్పన కోసం ప్రభుత్వం ఇటీవల ప్రకటించిన 103 లక్షల కోట్ల రూపాయల పెట్టుబడి ప్రణాళికను బట్టి చూస్తే, ఉక్కు వినియోగ ఆధారిత నిర్మాణాల వైపు మారడానికి భారతదేశానికి ఇది సరైన సమయంగా ఉంది. దీనితో పాటు, వేగవంతమైన నిర్మాణ సమయం, తగ్గిన జీవిత చక్ర వ్యయం, పెరిగిన మన్నిక, నాణ్యత, పునర్వినియోగం, పర్యావరణ స్థిరత్వం వంటి అనేక ప్రయోజనాలను పొందవచ్చు.
సమాచార, ప్రసార మంత్రిత్వ శాఖ
పరీక్షల సమయంలో విద్యార్థులు దృఢంగా, ధైర్యంగా ముందుకెళ్తూ విజయం సాధించాలి:తమిళిసై సౌందరరాజన్
రాజ్భవన్ నుండి ప్రధానమంత్రి ‘పరీక్ష పే చర్చ’ 5వ ఎడిషన్లో పాల్గొన్న తెలంగాణ గవర్నర్
మానసిక ప్రశాంతతకు, నాణ్యమైన అధ్యయనానికి విశ్రాంతితో పాటు చదువును సాగించే ప్రయత్నం చేయడం చాలా ముఖ్యమని గవర్నర్ శ్రీమతి తమిళిసై సౌందరరాజన్ అన్నారు. విద్యార్థులు పరీక్షల సమయం లో మానసికంగా దృఢంగా, ధైర్యంగా ఉండాలని ఆమె కోరారు. ఈరోజు రాజ్భవన్లోని దర్బార్ హాల్లో జరిగిన ప్రధానమంత్రి ఇంటరాక్షన్ ప్రోగ్రామ్ పరీక్షా పే చర్చా 5వ ఎడిషన్లో ఆమె వివిధ పాఠశాలల విద్యార్థులతో కలిసి వర్చువల్ గా పాల్గొన్నారు.
కార్యక్రమం అనంతరం గౌరవ గవర్నర్ విద్యార్థులతో ఇష్టాగోష్టిగా మాట్లాడుతూ 'పరీక్ష పే చర్చ' కార్యక్రమం మన ప్రధానమంత్రి ద్వారా జరుగుతున్న ఒక మహత్తర కార్యక్రమమని, రాబోయే బోర్డు, ప్రవేశ పరీక్షలకు విద్యార్థులు మానసికంగా ప్రశాంతంగా హాజరయ్యేలా చూడాలనే లక్ష్యంతో విద్యార్థులతో ప్రధాన మంత్రి సంభాషించారని తెలిపారు. విద్యార్థులు, తల్లిదండ్రులు, ఉపాధ్యాయులు మరియు సమాజాన్ని ఒక్కతాటిపైకి తీసుకొచ్చేందుకు ప్రధాని నరేంద్రమోదీ చేస్తున్న ప్రయత్నాల వల్ల ప్రతి విద్యార్థికి ప్రత్యేకమైన వ్యక్తిత్వం ఏర్పడేలా పర్యావరణాన్ని సృష్టించడానికి ఇది ఒక ప్రత్యేకమైన కార్యక్రమం అని ఆమె అన్నారు. విద్యార్థులతో మమేకమై ఆత్మవిశ్వాసాన్ని నింపినందుకు గౌరవనీయులైన ప్రధానమంత్రికి ఆమె కృతజ్ఞతలు తెలిపారు.
భవిష్యత్ సవాళ్లను ఎదుర్కొనేందుకు తమను తాము సిద్ధం చేసుకోవాలని తమిళిసై సౌందరరాజన్ విద్యార్థులకు ఉద్బోధించారు; విద్యార్థులు ప్రధాని సలహాలను పాటించాలని, భయాందోళనలకు దూరంగా ఉండి, పరీక్షలకు హాజరు కావాలని ఆమె కోరారు. ‘మీ మనస్సును ప్రశాంతంగా ఉంచుకోండి తద్వారా మీరు పరీక్షలలో చదివినవన్నీ గుర్తుకు తెచ్చుకోగలుగుతారు’ అని ఆమె తెలిపారు.
ఈ కార్యక్రమంలో రాజ్భవన్ ప్రభుత్వ పాఠశాలకు చెందిన దాదాపు 120 మంది విద్యార్థులు, రంగారెడ్డి జిల్లా నల్లగండ్ల జవహర్ నవోదయ విద్యాలయానికి చెందిన 10 మంది విద్యార్థులు పాల్గొన్నారు. ఈ సందర్భంగా గవర్నర్ రాజ్భవన్లో విద్యార్థులందరికీ ప్రధానమంత్రి “ఎగ్జామ్ వారియర్స్” తెలుగు అనువాదాన్ని అందించారు. ఆ తర్వాత గవర్నర్ వర్చువల్ గా పుదుచ్చేరి రాజ్ నివాస్ విద్యార్థులతో సంభాషించారు, వారు కూడా ప్రధానమంత్రి ఇంటరాక్షన్ ప్రోగ్రాం పరీక్షా పే చర్చా 5వ ఎడిషన్లో పాల్గొన్నారు.
ఆరోగ్య, కుటుంబ సంక్షేమ మంత్రిత్వ శాఖ
కోవిడ్-19 అప్డేట్
దేశవ్యాప్తంగా కోవిడ్ జాతీయవాక్సినేషన్ కార్యక్రమంలో భాగంగా 39.55 కోట్ల వాక్సిన్ డోస్లను వేయడం జరిగింది.
దేశవ్యాప్తంగా ఇప్పటివరకు 3,01,83,876 మంది కోవిడ్నుంచి కోలుకున్నారు.
కోవిడ్నుంచి రికవరీ రేట్ 97.28 శాతానికి పెరిగింది.
గత 24 గంటలలో 40,026 మంది పేషెంట్లు కోవిడ్ నుంచి కోలుకున్నారు.
ఇండియాలో గత 24 గంటలలో 38,949 కొత్త కేసులు నమోదయ్యాయి.
ఇండియాలో క్రియాశీలకేసుల సంఖ్య ప్రస్తుతం 4,30,422 గా ఉంది.
యాక్టివ్ కేసుల సంఖ్య మొత్తం కేసులలో 1.39 శాతం గా ఉంది.
వారపు పాజిటివిటీ రేటు 5శాతంకంటే తక్కువగా ఉంది. ప్రస్తుతం ఇది 2.14 శాతం .
రోజువారి పాజిటివిటీ రేటు 1.99 శాతం. వరుసగా 25 రోజులుగా ఇది 3 శాతం కంటే తక్కువగా ఉంది.
దేశంలో కోవిడ్ నిర్ధారణ పరీక్షల సంఖ్య గణనీయంగా పెంచడం జరిగింది. ఇప్పటివరకు 44 కోట్ల కోవిడ్ నిర్ధారణ పరీక్షలు నిర్వహించడం జరిగింది.
ఆరోగ్య, కుటుంబ సంక్షేమ మంత్రిత్వ శాఖ
ఏప్రిల్ 22న జరిగిన ఆయుష్మాన్ భారత్ క్షేత్రస్థాయి ఆరోగ్య మేళాల్లో 4 లక్షల 53 వేల మందికి పైగా పాల్గొన్నారు; 496 బ్లాక్లు దేశవ్యాప్తంగా ఐదవ రోజు ఆరోగ్య మేళాలను నిర్వహించాయి
59,000 కంటే ఎక్కువ ఏబీహెచ్ఏ హెల్త్ ఐడీలు సృష్టించబడ్డాయి; 17,000 పిఎంజేఏవై గోల్డెన్ కార్డ్లు జారీ చేయబడ్డాయి, 28,000 టెలికన్సల్టేషన్లు మరియు 12000 క్షయవ్యాధి పరీక్షలు జరిగాయి
ఆరోగ్య మరియు కుటుంబ సంక్షేమ మంత్రిత్వ శాఖ  రాష్ట్రాలు మరియు కేంద్ర పాలిత ప్రాంతాల సహకారంతో ఆజాది కా అమృత్ మహోత్సవ్ కార్యక్రమంలో భాగంగా ఆయుష్మాన్ భారత్ హెల్త్ అండ్ వెల్నెస్ సెంటర్స్  4వ వార్షికోత్సవాన్ని 16 ఏప్రిల్ నుండి 22 ఏప్రిల్ 2022 వరకు జరుపుకుంది. దేశవ్యాప్తంగా ఎంతో ఉత్సాహంతో ఈ కార్యక్రమం నిర్వహించబడింది. కేంద్ర ఆరోగ్య మంత్రి, రాష్ట్రాలు/యూటీల ఆరోగ్య మంత్రులు, ఎంపీలు, ఎమ్మెల్యేలు, కేంద్ర ఆరోగ్య మంత్రిత్వ శాఖ సీనియర్ అధికారులు, ప్రిన్సిపల్ హెల్త్ సెక్రటరీలు/ రాష్ట్రాలు/యూటీల ఆరోగ్య కార్యదర్శులు, రాష్ట్ర ఆరోగ్య శాఖ సీనియర్ అధికారులు, ప్రతినిధులు మరియు స్థానిక ప్రముఖులు కూడా వీటిని సందర్శించారు. మరియు ఏబీ-హెచ్డబ్ల్యూస్లు మరియు అందుబాటులో ఉండే ఆరోగ్య సంరక్షణను అందించడంలో ఏబీ-హెచ్డబ్ల్యూస్ల ప్రాముఖ్యత పట్ల ప్రజలకు అవగాహన కల్పించారు.
ఏప్రిల్ 18 నుండి 22, 2022 వరకూ రాష్ట్రం/యుటిలోని ప్రతి జిల్లాలో కనీసం ఒక బ్లాక్లో లక్ష కంటే ఎక్కువ బీ-హెచ్డబ్ల్యూసిల వద్ద బ్లాక్ స్థాయి ఆరోగ్య మేళాలు దేశవ్యాప్తంగా నిర్వహించబడ్డాయి. ప్రతి బ్లాక్ స్థాయి ఆరోగ్య మేళా ఒక రోజు పాటు ఉంటుంది మరియు రాష్ట్రం/యూటీలోని ప్రతి బ్లాక్ కవర్ చేయబడుతుంది.
ఆరోగ్య మేళాలో ఐదవ రోజు 4 లక్షల 53 వేల మందికి పైగా ప్రజలు పాల్గొన్నారు మరియు దేశవ్యాప్తంగా 496 బ్లాక్లు ఆరోగ్య మేళాలను నిర్వహించాయి. ఇంకా, 59,000 కంటే ఎక్కువ ఏబీహెచ్ఏ హెల్త్ ఐడీలు సృష్టించబడ్డాయి మరియు 17,000 పిఎంజేఏవై గోల్డెన్ కార్డ్లు జారీ చేయబడ్డాయి. అలాగే అధిక రక్తపోటు, మధుమేహం, క్షయవ్యాధి మొదలైన వాటి కోసం వేలాది స్క్రీనింగ్లు చేయబడ్డాయి.
16 ఏప్రిల్ 2022న ఆయుష్మాన్ భారత్ - హెల్త్ అండ్ వెల్నెస్ సెంటర్లలో  ఈ-సంజీవని ప్లాట్ఫారమ్ ద్వారా ఒక రోజులో 3 లక్షల టెలికన్సల్టేషన్లు జరిగాయి. ఏబీ-హెచ్డబ్ల్యూసీలలో ఒకే రోజు జరిగిన అత్యధిక టెలికన్సల్టేషన్లు ఇవే. గత రికార్డు అయిన రోజుకు 1.8 లక్షల టెలికన్సల్టేషన్లను ఇది అధిగమించింది. 22 ఏప్రిల్ 2022న దేశవ్యాప్తంగా 28,000 కంటే ఎక్కువ టెలికన్సల్టేషన్లు జరిగాయి.
(22.04.2022 నాటికి రాష్ట్రాల వారీగా బ్లాక్ హెల్త్ మేళా నివేదిక క్రింది విధంగా ఉంది:
మంత్రిమండలి
రష్యా కు చెందిన జాయింట్ స్టాక్ కంపెనీ రోస్ జియోలోజియా కు, భారతదేశం లోని జియలాజికల్ సర్వే ఆఫ్ ఇండియా  కి మధ్య భూ-విజ్ఞానశాస్త్రం రంగం లో సహకారానికి సంబంధించిన ఒక ఒప్పంద పత్రం పై అవగాహన పూర్వకఒప్పంద పత్రాని కి ఆమోదం తెలిపిన మంత్రిమండలి
రష్యా కు చెందిన జాయింట్ స్టాక్ కంపెనీ రోస్ జియోలోజియా  కి, భారత ప్రభుత్వ గనుల మంత్రిత్వ శాఖ ఆధీనం లోని జియలాజికల్ సర్వే ఆఫ్ ఇండియా  కి మధ్య భూ- విజ్ఞానశాస్త్రం రంగం లో సహకారానికి సంబంధించిన ఒక అవగాహన పూర్వక ఒప్పంద పత్రం  పైన సంతకాల కు ప్రధాన మంత్రి శ్రీ నరేంద్ర మోదీ అధ్యక్షత న సమావేశమైన కేంద్ర మంత్రివర్గం ఆమోదాన్ని తెలిపింది.
ఈ అవగాహన పూర్వక ఒప్పంద పత్రం ముఖ్య ఉద్దేశ్యాల లో భూ- విజ్ఞాన రంగం లో ఇరు పక్షాల కు మధ్య లోతయిన మరియు /లేదా దాగి ఉన్న ఖనిజ నిక్షేపాల అన్వేషణ లో సాంకేతిక సహకారం; ఎరో-జియోఫిజికల్ డేటా విశ్లేషణ; పిజిఇ మరియు ఆర్ఇఇ ల అన్వేషణ, పరిశోధన; రష్యా కు చెందిన అత్యంత ఆధునిక సమాచార సాంకేతిక విజ్ఞానం అండ దండల తో ఇండియన్ జియో సైన్స్ డేటా రిపాజిటరి ని సంయుక్తం గా అభివృద్ధి పరచడం; డేటా పరమైన ఖచ్చితత్వాన్ని సాధించడం తో పాటు అధికతమ వ్యయాన్ని తిరిగి రాబట్టుకోవడం కోసం తవ్వకాలు, నమూనా ల రూపకల్పన, ఇంకా ప్రయోగశాల స్థాయి విశ్లేషణ ల రంగం లో జ్ఞానాన్ని, సాంకేతిక విజ్ఞానాన్ని పరస్పరం ఇచ్చి పుచ్చుకోవడం, భూ- విజ్ఞాన శాస్త్రంతో జతపడ్డ శాస్త్రవేత్తలు, ఇతర సిబ్బంది వంటి వారి కి శిక్షణ ను ఇవ్వడం, సామర్థ్య నిర్మాణం రంగం లో పరస్పర సహకారాన్ని విస్తరించుకోవడం వంటివి భాగం గా ఉన్నాయి.
రోస్ద జియో, జిఎస్ఐ ల అపార అనుభవం, వాటి మధ్య గల పరస్పర సహకారం తాలూకు సామర్థ్యాన్ని దృష్టి లో పెట్టుకొంటే, ఈ అవగాహన పూర్వక ఒప్పంద పత్రం భూ- విజ్ఞాన రంగం లో జిఎస్ఐ కి, రోస్ జియో కు మధ్య సహకారానికి ఒక విస్తృతమైన ఫ్రేమ్ వర్క్ ను అందించే కోణం లో గొప్ప ప్రయోజనకారి గా ఉండగలదు.
పూర్వరంగం:
రోస్ జియోలోజియో  రష్యన్ ఫెడరేశన్ లోకెల్లా అతి పెద్దదైనటువంటి జియలాజికల్ స్టేట్ హోల్డింగ్ కంపెనీ గా పేరుతెచ్చుకొంది. ఈ కంపెనీ కి వృత్తిపరం గా ఉన్నత శ్రేణి దక్షతల కు తోడు భూ- విజ్ఞాన సంబంధి సమాచారం తాలూకు సంచయం, అరుదైన సంభావన ల సత్తా కూడా ఉంది. ఈ కంపెనీ అన్ని రకాలైన ఖనిజ వనరుల అన్వేషణ కార్యకలాపాల ను జరుపుతూ ఉంటుంది. వాటి లో.. ప్రాంతీయ సర్వేక్షణ ల మొదలు నిలవల ను అంచనా వేయడం, ఆయా క్షేత్రాల లో గని తవ్వకాల పనుల ను ప్రారంభించడం వంటి భూవైనిక పూర్వేక్షణ మరియు అన్వేషణ సంబంధి కార్యకలాపాల నిర్వహణ వరకు భాగం గా ఉన్నాయి. ఈ కంపెనీ సముద్ర తీరాని కి ఆవల భూ విజ్ఞాన సంబంధ కార్యకలాపాలు, ఆన్-శెల్ఫ్ నిర్వహణ రంగం లో అద్వితీయమైన యోగ్యత ఈ కంపెనీ కి సొంతం.
రోస్ జియో ప్రతినిధి వర్గం 2020వ సంవత్సరం లో భారతదేశాన్ని సందర్శించినప్పుడు, న్యూ ఢిల్లీ లో గనుల శాఖ తో, జిఎస్ఐ తో సమావేశమైంది. భూ- విజ్ఞాన శాస్త్ర రంగం లో సహకారానికి సంబంధించి జిఎస్ఐ కి, రోస్ జియో కు మధ్య ఒక అవగాహన పూర్వక ఒప్పంద పత్రం పై సంకతాలు చేయాలని ఆ సమావేశం లో ప్రతిపాదించడం జరిగింది. ఆ ప్రతిపాదన కు అనుగుణం గా రోస్ జియో తో జిఎస్ఐ సంప్రదింపులు జరిపి, ఒక ముసాయిదా ఎమ్ఒయు కు తుది రూపు ను ఇచ్చింది.
వినియోగదారు వ్యవహారాలు, ఆహార మరియు ప్రజా పంపిణీ మంత్రిత్వ శాఖ
ఫుడ్ కార్పొరేషన్ ఆఫ్ ఇండియా స్వభావ మార్పులు వేగవంతం: శ్రీ పీయూష్ గోయల్
ఎఫ్సీఐ 59వ వ్యవస్థాపక దినోత్సవం సందర్భంగా ప్రకటించిన మంత్రి
అవినీతికి పాల్పడిన వారిపై కఠిన చర్యలు తీసుకుంటాం: శ్రీ గోయల్
ఎఫ్సీఐ సంస్థలో ఏమాత్రం అవినీతికి సహించని విధాన అవలంభన: శ్రీ గోయల్
అక్రమ కార్యకలాపాలను గురించి అప్రమత్తం చేసే వారికి రివార్డ్ ఇచ్చే యంత్రాంగ సంస్థాగతీకరణ: శ్రీ గోయల్
కోవిడ్ మహమ్మారి సమయంలో "ప్రధాన్ మంత్రి గరీబ్ కళ్యాణ్ అన్న యోజన" కింద ప్రపంచంలోనే అతిపెద్ద ఆహార సరఫరా గొలుసు వ్యవస్థను నిర్వహించిన ఎఫ్సీఐ సంస్థకు శ్రీ గోయల్ ప్రశంసలు
ఫుడ్ కార్పొరేషన్ ఆఫ్ ఇండియా  స్వభావ మార్పుల ప్రక్రియను వేగంగా చేపట్టాలని కేంద్ర వినియోగదారుల వ్యవహారాలు, ఆహారం, ప్రజాపంపిణీ, జౌళి, వాణిజ్యం & పరిశ్రమల శాఖ మంత్రి శ్రీ పీయూష్ గోయల్ అన్నారు. ఈ ప్రక్రియ వేగవంతం చేయడం తద్వారా సంస్థ దేశంలోని ప్రజలకు, పేదలకు మరియు రైతులకు మెరుగ్గా సహాయం చేయడం కొనసాగించవచ్చని ఆయన అభిప్రాయపడ్డారు. ఈ రోజు ఇక్కడ ఎఫ్సీఐ సంస్థ 59వ వ్యవస్థాపక దినోత్సవంలో మంత్రి ప్రారంభోపన్యాసం చేశారు. ఎఫసీఐ మరియు సెంట్రల్ వేర్హౌసింగ్ కార్పొరేషన్  యొక్క పరివర్తనను ప్రతి వారం పర్యవేక్షించవలసిందిగా, పక్షంవారీ ప్రాతిపదికన స్థితిని అప్డేట్ చేయాలని ఆహార మరియు ప్రజా పంపిణీ శాఖ కార్యదర్శిని మంత్రి ఈ సందర్భంగా ఆదేశించారు. పరివర్తన ప్రక్రియకు సహకరించని, జాప్యం చేసే అధికారులపై కఠిన చర్యలు తీసుకోవాలని శ్రీ గోయల్ అన్నారు. ఎఫ్సీఐలో అవినీతి ఆరోపణలు ఎదుర్కొంటున్న కేసులపై కొనసాగుతున్న దర్యాప్తు గురించి శ్రీ గోయల్ మాట్లాడుతూ, ఇది సంస్థకు మేల్కొలుపు పిలుపు అని.. అవినీతి కార్యకలాపాలకు పాల్పడిన వారిని విడిచిపెట్టబోమని అన్నారు. అవినీతిని ఏ మాత్రం సహించకూడదన్న సూత్రాన్ని ఎఫ్సీఐ అనుసరిస్తోందని వివరించారు. ఎఫ్సీఐ అధికారులు, సిబ్బంది ఏదైనా అవినీతికి పాల్పడితే తెలియజేయాలని పిలుపునిచ్చారు. అవినీతి కార్యకలాపాలను గురించి సమాచారం అందించి అప్రమత్తం చేసే యంత్రాంగాన్ని సంస్థాగతీకరించాలని శ్రీ గోయల్ కార్యదర్శిని ఆదేశించారు. కోవిడ్ మహమ్మారి విస్తరించి ఉన్నప్పటికీ, దేశంలో ఎవరూ ఆకలితో నిద్రపోలేదని ఆయన వివరించారు. "ప్రధాన్ మంత్రి గరీబ్ కళ్యాణ్ అన్న యోజన"  కింద ఆహార ధాన్యాల సజావుగా సరఫరా అయ్యేలా కోవిడ్మహమ్మారి సమయంలో ఎఫ్సీఐ ప్రపంచంలోనే అతిపెద్ద ఆహార సరఫరా గొలుసు వ్యవస్థను చేపట్టిన విధానాన్ని శ్రీ గోయల్ ప్రశంసించారు. ఆహార భద్రత, ఆర్థిక పరిస్థితిని బలోపేతం చేయడం, ద్రవ్యోల్బణం నియంత్రణ తదితర అంశాల్లో భారత్ ప్రపంచానికి ఆదర్శంగా నిలిచిందని ఆయన అన్నారు. ఈ ఏడాదికి సంబంధించిన బియ్యం సేకరణ మెరుగ్గా ఉన్నాయని, రాబోయే సీజన్లో గోధుమల సేకరణ మరింతగా మెరుగ్గా సాగాలని తాను ఎదురు చూస్తున్నానని శ్రీ గోయల్ పేర్కొన్నారు.
ఈ కార్యక్రమానికి వర్చువల్గా హాజరైన గౌరవనీయులైన కేంద్ర సహాయ మంత్రి శ్రీమతి సాధ్వి నిరంజన్ జ్యోతి, మహమ్మారి సమయంలో దేశంలోని ప్రతి ప్రాంతంలోనూ, ముఖ్యంగా సమాజంలోని బలహీన వర్గాలకు ప్రధానమంత్రి దార్శనికత పథకం పీఎంజీకేఏవై కింద తగినంత ఆహార ధాన్యాల సరఫరాను నిర్ధారించడం ద్వారా ఎఫ్సీఐ చేపట్టిన అద్భుతమైన పనిని ప్రశంసించారు. ఈ కార్యక్రమంలో డి.ఎఫ్.పి.డి కార్యదర్శి శ్రీ సంజీవ్ చోప్రా కూడా పాల్గొన్నారు. ఈ సందర్భంగా ఆయన మాట్లాడుతూ అవినీతిని నిర్మూలించడానికి, ప్రజలకు సమర్థవంతమైన, పారదర్శకమైన సేవలను అందించే వ్యవస్థను నిర్ధారించాలని ఎఫ్సీఐ సంస్థ సీఎండీ శ్రీ అశోక్ కె.కె. మీనాను ఆదేశించారు.
వ్యవసాయ మంత్రిత్వ శాఖ
ఖరీఫ్ మార్కెటింగ్ సీజన్ 2020-21లో ఎంఎస్పీ కార్యకలాపాలు
కనీస మద్దతు ధర వద్ద, రూ.78423.17 కోట్ల విలువైన వరి ధాన్యం సేకరణ ద్వారా దాదాపు 48.96 లక్షల రైతులకు లబ్ధి
ప్రస్తుత 2020-21 ఖరీఫ్ మార్కెటింగ్ సీజన్లో, 2020-21 ఖరీఫ్ పంట ఉత్పత్తుల సేకరణను కేంద్ర ప్రభుత్వం దేశవ్యాప్తంగా కొనసాగిస్తోంది. ప్రస్తుతమున్న కనీస మద్దతు ధర  పథకాల ప్రకారం కనీస మద్దతు ధరల వద్ద రైతుల నుంచి పంటలను కొనుగోలు చేస్తోంది.
ఈ ఖరీఫ్ సీజన్ వరి ధాన్యం సేకరణ సాఫీగా కొనసాగుతోంది. పంజాబ్, హర్యానా, ఉత్తరప్రదేశ్, తెలంగాణ, ఉత్తరాఖండ్, తమిళనాడు, ఛత్తీస్గఢ్, జమ్ము&కశ్మీర్, కేరళ, గుజరాత్, ఆంధ్రప్రదేశ్, ఒడిశా, మధ్యప్రదేశ్, మహారాష్ట్ర, బీహార్లో 20.12.2020 నాటికి, 415.37 లక్షల మెట్రిక్ టన్నుల ధాన్యాన్ని కేంద్రం కొనుగోలు చేసింది. గతేడాది ఇదే సమయానికి సేకరించిన 341.68 ల.మె.ట. కంటే ఇది 21.56 శాతం అధికం. ప్రస్తుత 415.37 ల.మె.ట. సేకరణలో, పంజాబ్లో సీజన్ ముగింపు తేదీ అయిన 30.11.2020 నాటికి, 202.77 ల.మె.ట. ధాన్యం గోదాములకు చేరింది. దేశవ్యాప్త సేకరణలో ఇది 48.81 శాతం.
కనీస మద్దతు ధర వద్ద, రూ.78423.17 కోట్ల విలువైన వరి ధాన్యం సేకరణ ద్వారా దాదాపు 48.96 లక్షల రైతులకు ఇప్పటికే లబ్ధి చేకూరింది.
రాష్ట్రాల నుంచి వచ్చిన ప్రతిపాదనల మేరకు; ధర మద్దతు పథకం  ప్రకారం, ప్రస్తుత సీజన్లో 51 ల.మె.ట. పప్పుధాన్యాలు, నూనె గింజల సేకరణకు తమిళనాడు, కర్ణాటక, మహారాష్ట్ర, తెలంగాణ, గుజరాత్, హర్యానా, ఉత్తరప్రదేశ్, ఒడిశా, రాజస్థాన్, ఆంధ్రప్రదేశ్కు అనుమతి లభించింది. ఆంధ్రప్రదేశ్, కర్ణాటక, తమిళనాడు, కేరళలో మొత్తం 1.23 ల.మె.ట. ఎండు కొబ్బరి సేకరణకు కేంద్రం అనుమతినిచ్చింది. మిగిలిన రాష్ట్రాలు/యూటీల నుంచి వచ్చిన విజ్ఞప్తుల మేరకు, పీఎస్ఎస్ ప్రకారం, ఎఫ్ఏక్యూ రకాల పప్పుధాన్యాలు, నూనెగింజలు, ఎండుకొబ్బరి సేకరణకు అనుమతి లభిస్తుంది. ఒకవేళ కనీస మద్దతు ధర కంటే మార్కెట్ రేటు తక్కువగా ఉంటే, నమోదిత రైతుల నుంచి 2020-21 ఎంఎస్పీ ప్రకారం, రాష్ట్ర ప్రతిపాదిత సేకరణ కేంద్రాల ద్వారా కేంద్ర నోడల్ ఏజెన్సీలు నేరుగా పంటలను సేకరిస్తాయి.
20.12.2020 వరకు; 1,12,077 మంది తమిళనాడు, మహారాష్ట్ర, గుజరాత్, హర్యానా, రాజస్థాన్ రైతులకు ప్రయోజనం కలిగిస్తూ, రూ. 1,096.13 కోట్ల కనీస మద్దతు ధరతో, 2,04,529.20 మె.ట. పెసలు, మినుములు, వేరుశనగ, సోయాబీన్ను నోడల్ ఏజెన్సీల ద్వారా కేంద్రం సేకరించింది.
అదేవిధంగా, 5089 మె.ట. ఎండు కొబ్బరిని రూ.52.4 కోట్ల కనీస మద్దతు ధరతో కొనుగోలు చేసింది. దీనివల్ల, 20.12.2020 వరకు తమిళనాడు, కర్ణాటకలోని 3961 మంది రైతులకు ప్రయోజనం చేకూరింది. గతేడాది ఇదే సమయానికి ఈ సేకరణ 293.34 మె.ట.గా ఉంది. ప్రధాన సేకరణ రాష్ట్రాల్లో ఎండుకొబ్బరి, మినుముల మార్కెట్ రేట్లు ఎంఎస్పీ కంటే ఎక్కువగా ఉన్నాయి. పప్పుధాన్యాలు, నూనెగింజలకు సంబంధించి, పంటల రాక పరిస్థితులను బట్టి ఆయా రాష్ట్రాల్లో సేకరణల ఏర్పాట్లు జరుగుతున్నాయి.
పంజాబ్, హర్యానా, రాజస్థాన్, మధ్యప్రదేశ్, మహారాష్ట్ర, గుజరాత్, తెలంగాణ, ఆంధ్రప్రదేశ్, ఒడిశా, కర్ణాటకలో గింజ పత్తి  సేకరణ కూడా సాఫీగా సాగుతోంది. 20.12.2020 వరకు, 11,25,857 మంది రైతుల నుంచి 58,35,040 బేళ్ల పత్తిని 'కాటన్ కార్పొరేషన్ ఆఫ్ ఇండియా' సేకరించింది. కనీస మద్దతు ధరగా 17,090.58 కోట్ల రూపాయలు చెల్లించింది.
సాంస్కృతిక మంత్రిత్వ శాఖ
2020 జూన్ 15 వరకూ కొనసాగనున్న జలియన్ వాలాబాగ్ స్మార చిహ్నం సందర్శనల నిలిపివేత
కోవిడ్ -19 నేపథ్యంలో నిలిచిపోయిన స్మారక చిహ్నం పునరుద్ధరణ పనులు
2019 ఏప్రిల్ 13 నుంచి 2020 ఏప్రిల్ 13 వరకూ వందేళ్ళ క్రితం జరిగిన జలియన్ వాలాబాగ్ ఊచకోత అధ్యాయాన్ని యావత్ భారత జాతి జ్ఞాపకం చేసుకుంటోంది. ఈ ఘటనకు గుర్తుగా ఏర్పాటు చేసిన స్మారక చిహ్నం ప్రస్తుతం పునరుద్ధరించబడింది. మ్యూజియం, గ్యాలరీలతో పాటు సౌండ్ మరియు లైటింగ్ షోలతో అనేక కార్యక్రమాలను చేపట్టారు. 2020 మార్చి నాటికి స్మారక నిర్మాణ స్థలంలో పునఃనిర్మాణ పనులు పూర్తి కావలసి ఉంది. ఏప్రిల్ 13 నుంచి ప్రజలకు ఇక్కడ నివాళులు అర్పించే కార్యక్రమాలు మొదలు పెట్టవలసి ఉంది. ఈ స్మారక స్థలానికి వందేళ్ళు పూర్తైన నేపథ్యంలో సందర్శకుల తాకిడి పెరగడం వల్ల నిర్మాణ పనుల కోసం సందర్శనను 2020 ఫిబ్రవరి 15 నుంచి 2020 ఏప్రిల్ 12 వరకూ ఆపాలని నిర్ణయించారు. ఈ మధ్యలో నిర్మాణ పనులు పూర్తి చేయాలని భావించారు. అయితే కోవిడ్ -19 నేపథ్యంలో ఈ పనులకు అంతరాయం కలగడం వల్ల పునఃనిర్మాణ పనులు మరి కొంత కాలం కొనసాగే అవకాశం ఉంది. అందుకే 2020 జూన్ 15 వరకూ ఈ మూసివేత కొనసాగించాలని నిర్ణయం తీసుకున్నారు.
ప్రధాన మంత్రి కార్యాలయం
‘పూజా నీ కాంస్య పతకం మా వేడుకలకు నాంది.. క్షమాపణలేల!’
కుస్తీ క్రీడాకారిణి పూజా గెహ్లోత్కు ఉజ్వల భవితను ఆకాంక్షిస్తూ ఊరడించిన ప్రధానమంత్రి
కామన్వెల్త్ గేమ్స్-2022 మహిళల ఫ్రీస్టయిల్ కుస్తీ 50 కిలోల విభాగంలో కాంస్య పతకంతో సరిపెట్టుకోవాల్సి రావడంపై భారత రెజ్లర్ పూజా గెహ్లోత్ భావోద్వేగానికి గురికావడం గురించి ‘ఏఎన్ఐ’ వార్తా సంస్థ ట్వీట్పై ప్రధానమంత్రి శ్రీ నరేంద్ర మోదీ స్పందించారు. పూజా గెహ్లోత్కు ఉజ్వల భవిష్యత్తు ఉన్నదని ఈ సందర్భంగా ఆయన ఊరడించారు.
ఈ మేరకు ట్విట్టర్ ద్వారా పంపిన సందేశంలో;
“పూజా నీ కాంస్య పతకం మా వేడుకలకు నాంది.. క్షమాపణకు కాదు!’ నీ క్రీడా జీవన పయనం మాకు స్ఫూర్తిదాయకం. నీవిప్పుడు సాధించిన విజయం మాకెంతో సంతోషాన్నిస్తోంది. భవిష్యత్తులో మరిన్ని విజయాలు నిన్ను వెతుక్కుంటూ వస్తాయి. నువ్విలాగే రాణించాలని ఆకాంక్షిస్తున్నాను” అని ప్రధానమంత్రి పేర్కొన్నారు.
(